**SVEIKATOS CENTRO PIRMINĖS AMBULATORINĖS ASMENS SVEIKATOS PRIEŽIŪROS PASLAUGOMS TEIKTI REIKIAMŲ PATALPŲ REMONTO DARBAI SU DARBŲ APRAŠO PARENGIMU, VYKDANT PROJEKTĄ „MOLĖTŲ RAJONO SVEIKATOS CENTRO TEIKIAMŲ SVEIKATOS PRIEŽIŪROS PASLAUGŲ INFRASTRUKTŪROS MODERNIZAVIMAS“**

**TECHNINĖ SPECIFIKACIJA**

|  |  |
| --- | --- |
| 1. STATYTOJAS (UŽSAKOVAS) | Molėtų raj. savivaldybės administracija a. k. 188712799, Vilniaus g. 44, LT-33140 Molėtai  Kontaktinis asmuo: Statybos ir žemės ūkio skyriaus vyr. specialistas Dainius Zaleckas, tel. +37062566517, el. p. dainius.zaleckas@moletai.lt |
| 1. STATINIO (OBJEKTO) APRAŠYMAS | Sveikatos centro pirminės ambulatorinės asmens sveikatos priežiūros paslaugoms teikti reikiamų patalpų remonto darbai su darbų aprašo parengimu, vykdant projektą „Molėtų rajono sveikatos centro teikiamų sveikatos priežiūros paslaugų infrastruktūros modernizavimas“ |
| 1. PROJEKTO /APRAŠO PAVADINIMAS | Projekto/aprašo pavadinimas nustatomas vadovaujantis STR 1.04.04:2017 „Statinio projektavimas, projekto ekspertizė“ (tikslina projektuotojas) |
| 1. STATINIO ADRESAS | Graužinių g. 2, Molėtai |
| 1. NUMATOMŲ DARBŲ APIBŪDINIMAS | * Sienų su angokraščiais dažymo darbai numatomi patalpose: 2-2; 2-3; 2-20; 2-21; 2-22; 2-23; 2-24; 2-26; 2-27; 2-28. Viso apie 570 m2. * Pakabinamų lubų išardymo darbai numatomi šiose patalpose: 2-2; 2-3; 2-20; 2-21; 2-24; 2-26; 2-27; 2-28. Viso apie 137 m2. * Vidaus durų pakeitimo padidintos garso izoliacijos durimis numatomas šiose patalpose:1-5; 1-10; 1-12; 2-2; 2-3; 2-20; 2-21; 2-23; 2-24; 2-26; 2-27; 2-28; * Pakabinamų lubų įrengimo darbai numatomi patalpose: 2-2; 2-3; 2-20; 2-21; 2-22; 2-23; 2-24; 2-26; 2-27; 2-28. Viso apie 200 m2. * Lubų dažymo darbai numatomi 1-43 patalpoje, apie 26,5 m2. * Mūrinių pertvarų griovimo darbai numatomi patalpose: 2-24; 2-26. Viso apie 3,4 m3. * Akustinių pertvarų (ne mažiau nei 120 mm storio) įrengimo darbai numatomi patalpose: 2-20; 2-23; 2-24; 2-25; 2-26; 2-27; 2-28. Viso apie 64 m2. * Šiluminės / garso izoliacijos įrengimo ant esamų vidinių sienų darbai numatomi patalpose 2-22 ir 2-24, apie 24 m2. * Nišų sienose užaklinimo darbai 2-22; 2-24, 2-25 ir 2-26 patalpose, apie 5 m2. * Sienų plytelių ardymo, paruošimo dažymui ir dažymo darbai numatomi 1-43 patalpoje, apie 65 m2. * PVC grindų dangos išardymas ir naujos PVC dangos su grindjuostėmis įrengimo darbai numatomi patalpose: 1-43; 2-2; 2-3; 2-20; 2-21; 2-22; 2-23; 2-24; 2-25; 2-26; 2-27; 2-28. Viso apie 220 m2. * PVC grindų dangos su grindjuostėmis įrengimo darbai numatomi patalpoje 2-1, apie 50 m2. * Praustuvų įrengimo darbai numatomi patalpose: 2-3; 2-20; 2-21; 2-22; 2-23; 2-24; 2-26; 2-27; 2-28. Viso 9 vnt. * Vidaus vandentiekio ir nuotekų vamzdynų įrengimo ir prijungimo prie naujai įrengiamų praustuvų darbai – apie 31 m. * Oro kondicionavimo vidinių blokų demontavimo darbai numatomi patalpose: 2-20; 2-21; 2-23. Viso 3 vnt. * Oro kondicionavimo vidinių blokų montavimo darbai numatomi patalpose: 2-2; 2-3; 2-19; 2-20; 2-21; 2-22; 2-23; 2-24; 2-26; 2-27; 2-28. Tose patalpose, kurios yra atskiriamos pertvaromis, numatomi atskiri vidiniai blokai. Išoriniai blokai numatomi ant pastato stogo. * Visuose remontuojamuose kabinetuose numatoma įrengti apšvietimą LED šviestuvais, pagal higienos normų reikalavimus, keliamus darbo kabinetams. * Visuose remontuojamuose kabinetuose numatoma atnaujinti vidaus elektros bei kompiuterinių tinklų instaliaciją tiek, kiek tai reikalinga pagal pasikeitusį patalpų planą. * PVC lango keitimas numatomas patalpoje 2-19, apie 5,6 m2. * Langų, esančių vidinėse pertvarose keitimas PVC langais numatomas 1-10 ir 1-12 patalpose, apie 4,2 m2. * Stiklinių laiptinės pertvarų (matmenys apie 2,8 m x 3,0 m) keitimo stiklo pertvaromis su plastiko rėmais darbai numatomi 1, 2 ir 3 pastato aukštuose. Viso apie 25,5 m2.   Pastabos:  - Visi darbai, kurie nėra įvardinti 2-25 patalpoje, yra priskirt atitinkamai 2-24 ir 2-26 patalpoms.  - Remontuojamose patalpose numatyti sienų ir kampų apsaugą nuo mechaninių pažeidimų (porankiai, apsauginiai kampai ir /ar kita). |
| 1. STATINIO PROJEKTO/ APRAŠO RENGIMO ETAPAS | (nustato projektuotojai) |
| 1. STATINIO KATEGORIJA | Ypatingas statinys |
| 1. STATYBOS RŪŠIS | Paprastasis remontas |
| 1. LĖŠŲ POBŪDIS | Europos Sąjungos paramos lėšos. Projektas „Molėtų rajono sveikatos centro teikiamų sveikatos priežiūros paslaugų infrastruktūros modernizavimas“ 08.1.3-CPVA-R-609-91-0004. |

**II. PIRKIMO OBJEKTO APIMTIS, TRUKMĖ IR STATYTOJO (UŽSAKOVO) PATEIKIAMI DUOMENYS**

|  |  |
| --- | --- |
| 1. APRAŠO PARENGIMO IR DARBŲ APIMTIS | 1. **Paprastojo remonto projekto/aprašo** 5 skyriuje nurodytoms patalpoms (toliau – Aprašas) parengimas.   * Pateikti aprašą įprasta aprašo sudėtimi pagal STR 1.04.04:2017 „Statinio projektavimas, projekto ekspertizė“, Lietuvos Respublikos statybos įstatymą, galiojančius teritorijų planavimo dokumentus bei kitus teisės aktus, atsižvelgiant į statinio paskirtį, specifiką ir sudėtingumą. Aprašo apimtis ir detalumas turi būti pakankamas statytojo sumanymui suprasti. * Parengti būtinus dokumentus ir pateikti statybą leidžiantį dokumentą pagal STR1.05.01:2017 „Statybą leidžiantys dokumentai“ (jei privalomas). Pagal poreikį užsakyti, išimti ir realizuoti objektui reikalingas ir (ar) trūkstamas prisijungimo sąlygas, specialiąsias sąlygas; įprastos paslaugos, kurias projektuotojas privalo atlikti pagal Lietuvos Respublikos statybos įstatymą, statybos reglamentus, taisykles ir kitus normatyvinius dokumentus (pagal poreikį); * 2. **Paprastojo remonto darbai pagal parengtą aprašą**, erdvių įrengimui ir atnaujinimui naudojant minimalius reikalingų medžiagų kiekius, techniką ar įrangą, įrengiant naują energetinius resursus tausojančią įrangą.   **Projektavimo darbų apimtis:**   * Reikiamų dokumentų atnaujinimas (užsako ir apmoka paslaugos teikėjas). * Aprašo viešinimas (jei privalomas). * Išnagrinėti galimus patalpų pritaikymo ŽN variantus. Pateikti projektinius pasiūlymus su sustambintais ekonominiais skaičiavimais. * Projektinių sprendinių derinimas su statytoju ne mažiau kaip vieną kartą arba iki tol kol bus gautas statytojo rašytinis pritarimas esminiams aprašo sprendiniams. * Parengti sąnaudų kiekių žiniaraščius. * Statybos skaičiuojamosios kainos nustatyme parengti išplėstines lokalines sąmatas. * Aprašo apimtis ir detalumas turi būti pakankamas statytojo sumanymui suprasti, aprašo ekspertizei atlikti, statybą leidžiančiam dokumentui gauti (jei privalomas). Bendruoju atveju aprašo sudedamosios dalys išdėstytos STR 1.04.04:2017 „Statinio projektavimas, projekto ekspertizė“, tačiau aprašo sudedamosios dalys nustatomos atsižvelgus į statinio specifiką. * Atlikti projekto vykdymo priežiūrą, vadovaujantis parengtu techniniu aprašu, statybos techniniu reglamentu ir kitais teisės aktais.   **Apraše numatomi sprendiniai (pagal 5 skyriuje aprašytą situaciją):**   * Numatyti visus ardymo ir demontavimo darbus. * Numatyti remontuojamų patalpų sienų, grindų ir lubų apdailos įrengimą ir atnaujinimą, konstrukcinius mazgus (pagal poreikį). * Numatyti sanitarinių prietaisų montavimą. * Numatyti remontuojamų patalpų vidaus durų keitimą. * Numatyti elektros instaliacijos ir apšvietimo atnaujinimą. * Numatyti silpnų srovių atnaujinimą (internetiniai lizdai ir t.t.). * Numatyti priešgaisrinę sistemą (pagal poreikį). * Numatyti esamos ventiliacinės sistemos atnaujinimą (pagal poreikį). * Projektuojant patalpų atnaujinimą įvertinti žmonių su judėjimo negalia poreikius. * Visi gaminiai ir medžiagos privalo būti sertifikuoti ES sertifikatais ir turėti CE ženklinimo deklaraciją.   **Bendri reikalavimai:**  1. Apraše numatyti visos sugadintos / išardytos / perkeltos infrastruktūros atstatymo darbai į buvusią padėtį.  2. Patalpos tvarkomos pritaikant judėjimo negalią turintiems žmonėms pagal universalaus dizaino principus.  3. Priimami sprendiniai turi būti racionalūs, pagrįsti kaštų-naudos analizės principais ir (ar) daugiatiksliais / daugiakriteriais sprendimų priėmimo metodais.  4. Parenkant gaminius ir medžiagas, būtina siekti, kad jie būtų ilgaamžiai ir patvarūs. |
| 1. KITOS BŪTINOS PASLAUGOS APRAŠUI PARENGTI | Pasiūlymo kainoje turi būti numatyti:   * aprašo sprendiniai turi būti ekonomiškai pagrįsti ir racionalūs; * užsakymas ar atlikimas būtinų tyrimų, reikalingų konstrukcijų, inžinerinių sistemų būklei įvertinti, ir išvadų pateikimas. Aprašas turi būti rengiamas jų pagrindu; * pagal poreikį dalyvavimas statybos užbaigime, statybą kontroliuojančių institucijų patikrinimuose, tinkamas atstovavimas projekto rengėjui ir nuolatinis su projekto įgyvendinimu susijusių klausimų sprendimas rangos darbų laikotarpiu bei, esant poreikiui, garantiniu atliktų statybos darbų periodu; * aprašo techninės specifikacijos turi būti parašytos konkrečiai šitam aprašui, išsamios ir detalios. Statinio apraše, techninėje specifikacijoje turi būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba; * projektinės dokumentacijos klaidų, neatitikčių normatyviniams dokumentams neatlygintinas taisymas iki statybos darbų užbaigimo. * paslaugos teikėjas visus iškilusius klausimus ir problemas, susijusias su šioje techninėje užduotyje nustatytų tikslų ir užduočių vykdymu, turi spręsti savarankiškai (savo pastangomis), tačiau galutinius sprendinius priimti tik suderinęs su statytoju;   - projektuotojas privalo aprašą tikslinti / taisyti jo klaidas ir neatitikimus iki statybos darbų pradžios ir statybos rangos metu, įskaitant visus reikalingus aprašo sprendinius pagrindžiančius skaičiavimus (konstrukcijų ir kitų sudedamųjų projekto dalių sprendinius pagrindžiantys skaičiavimai). Statytojui (užsakovui) pareikalavus projektuotojas privalo pateikti konkrečius skaičiavimus, kurių rezultatai yra aprašo sudedamųjų dalių aiškinamuosiuose raštuose arba brėžiniuose;  - visi kiti darbai, tyrimai ir vertinimai, kurie gali būti pagrįstai laikomi būtinais statinio, inžinerinių tinklų projektinių sprendinių, aprašo parengimui, statybą leidžiančių dokumentų gavimui (jei jis būtinas) turi būti atlikti nepriklausomai nuo to ar jie apibūdinami šiame dokumente, ar ne. |
| 1. STATYTOJO PATEIKIAMŲ DOKUMENTŲ SĄRAŠAS | Statytojo pateikiami dokumentai (kopijos):   * numatomų remontuoti patalpų planai; * numatomų remontuoti patalpų esamos būklės nuotraukos. |
| 1. TERMINAI | * Darbų aprašas – ne ilgiau kaip 2 mėn. nuo sutarties įsigaliojimo; * Darbų pagal aprašą atlikimas – ne ilgiau kaip 12 mėn, nuo statybvietės perdavimo – priėmimo dienos. |

**III. KITI REIKALAVIMAI DARBŲ APRAŠO PARENGIMUI**

|  |  |
| --- | --- |
| 1. STATINIO APRAŠE TAIKOMA TEISĖ IR NORMATYVINIAI DOKUMENTAI | Pasikeitus įstatymų ir teisės aktų, reglamentuojančių perkamas paslaugas, nuostatoms ir reikalavimams, projektuotojas turi vykdyti sutartį pagal galiojančius teisės aktus, tačiau apie tai turi informuoti statytoją.  Rengiant aprašą turi būti vadovaujamasi ir STR 2.03.01:2019 „Statinių prieinamumas“. |
| 1. APRAŠO ĮFORMINIMAS | Aprašas įforminamas, komplektuojamas ir perduodamas statytojui STR 1.04.04:2017 „Statinio projektavimas, projekto ekspertizė“, kitų reglamentų ir projektavimo darbų sutarties nustatyta tvarka. |
| 1. STATYTOJUI PATEIKIAMŲ APRAŠO KOMPLEKTŲ SKAIČIUS | Projektuotojas pateikia statytojui 1  egzempliorių skaitmenine forma. |

*Pastaba.* Pridedami dokumentai yra neatskiriama techninės užduoties dalis.

**Aplinkos apsaugos reikalavimai (AAK):** vadovaujantis [Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508](https://e-seimas.lrs.lt/portal/legalAct/lt/TAD/TAIS.403512/asr) (toliau – Aprašas) **4.1. p.** – perkami darbų sudėtyje esantys dažai, kuriems taikomi minimalūs aplinkos apsaugos kriterijai (Aprašo 2 priedo XIII skyrius 17 p.), medienair jos produktai (Aprašo 2 priedo XIII skyrius 16 p.), termoizoliacinės medžiagos (Aprašo 2 priedo XIII skyrius 18 p.), gipso plokštės (Aprašo 2 priedo XIII skyrius 19 p.), plytelės (Aprašo 2 priedo XIII skyrius 20 p.), elektros lempos (Aprašo 2 priedo XIV skyrius 22 p.):

**Dažams taikomas Aprašo XIII skyrius 17 p.:**

17.1. paruoštų naudoti patalpų vidaus ir išorės dažų produkte lakiųjų organinių junginių (LOJ), kurių pradinė virimo temperatūra, esant standartiniam 101,3 kPa slėgiui, yra ne aukštesnė kaip 250 ˚C, turi būti ne daugiau kaip:

|  |  |  |
| --- | --- | --- |
| Eil. Nr. | Produkto aprašymas | LOJ ribinė vertė, g/l (įskaitant vandenį) |
| 1. | Vidinių sienų ir lubų matinės dangos (blizgesys esant 60º kampui, mažesnis kaip 25) dengimo medžiagos | 15 |
| 2. | Vidinių sienų ir lubų blizgiosios dangos (blizgesys esant 60º kampui, mažesnis kaip 25) dengimo medžiagos | 60 |
| 3. | Išorinių sienų mineraliniam pagrindui skirtos dangos | 30 |
| 4. | Vidaus ir (ar) išorės apdailos ir padengimo dažai medienai ir metalui | 90 |
| 5. | Vidaus apdailos lakai ir medienos beicai, įskaitant neskaidrius medienos beicus | 75 |
| 6. | Išorės apdailos lakai ir medienos beicai, įskaitant neskaidrius medienos beicus | 90 |
| 7. | Vidaus ir išorės plonasluoksniai medienos beicai | 75 |
| 8. | Gruntai ir rišamieji gruntai | 15 |
| 9. | Rišamieji gruntai | 15 |
| 10. | Vienkomponentės dangos dengimo medžiagos | 100 |
| 11. | Dvikomponentės reaktyviosios dangos, skirtos specialiam galutiniam naudojimui (pvz., grindims) | 100 |
| 12. | Dekoratyvinės dangos | 90 |
| 13. | Antikoroziniai dažai | 80 |

17.2. patalpų vidaus ir išorės dažų sudėtyje neturi būti daugiau kaip 0,01 proc. pagal masę pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: toksiškos ar labai toksiškos (H300, H301, H304, H310, H311, H330, H331), toksiška patekus į akis (EUH070), kenkia organams (H370), galinčios pakenkti organams (H371), veikdamos ilgą laiką pakenkia kai kuriems organams (H372, H373), galinčios sukelti alerginę odos reakciją (H317), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd, H362), pavojingos vandens aplinkai H400, H410, H411, H412), gali sukelti ilgalaikį kenksmingą poveikį vandens organizmams (H413), pavojinga ozono sluoksniui (EUH059).

**Medienos ir jos produktams taikomas Aprašo 2 priedo XIII skyrius 16 p.:**

16.1. ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;

16.2. plokštėse, kuriose yra formaldehido rišamųjų medžiagų, formaldehido emisija į atmosferą E1 klasės plokštėms turi būti ne didesnė kaip 0,124 mg/m3 oro pagal bandymo metodą LST EN 13986 „Medienos skydai, naudojami statybinėms konstrukcijoms. Charakteristikos, atitikties įvertinimas ir ženklinimas“ (arba lygiavertį standartą) arba formaldehido koncentracija turi būti ne didesnė kaip 0,1 ppm pagal bandymo metodą LST EN 717-1 „Medienos skydai. Formaldehido išsiskyrimo nustatymas. 1 dalis. Formaldehido išsiskyrimo nustatymas kameros metodu“ (arba lygiavertį standartą).

**Termoizoliacinėms medžiagoms taikomas Aprašo 2 priedo XIII skyrius 18 p.:**

18.1. produktas neturi išskirti šių cheminių medžiagų:

18.1.1. fluorintų šiltnamio efektą sukeliančių dujų pagal Europos Parlamento ir Tarybos reglamentą (EB) Nr. 842/2006 dėl fluorintų šiltnamio efektą sukeliančių dujų;

18.1.2. pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H411);

18.2. produktų, pagamintų medienos pagrindu (pvz., kamštinė medžiaga, celiuliozė), gamyboje naudojama mediena ar jos dalis turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas.

**Gipso plokštėms taikomas Aprašo 2 priedo XIII skyrius 19 p.:**

19.1. gipso plokščių sudėtyje turi būti ne mažiau kaip 2 proc. perdirbtų medžiagų;

19.2. gipso plokščių gamybai naudojamas popierius turi būti pagamintas iš 100 proc. perdirbto popieriaus plaušų ar ne daugiau kaip 5 proc. pirminės medienos plaušų, gautų iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas, kita dalis – iš perdirbto popieriaus plaušų.

**Plytelėms taikomas Aprašo 2 priedo XIII skyrius 20 p.:**

20.1. produkto žaliavoje neturi būti pavojingų cheminių medžiagų ar jų junginių, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd,), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H400, H410, H411, H412, H413), pavojingos ozono sluoksniui (EUH059);

20.2. glazūruotų plytelių prieduose naudojamo švino, kadmio ir stibio (arba jų junginių) turi būti ne daugiau kaip:

|  |  |  |
| --- | --- | --- |
| Eil.  Nr. | Pavadinimas | Ribinė vertė,  proc. nuo glazūrų svorio |
| 1. | Švinas (Pb) | 0,5 |
| 2. | Kadmis (Cd) | 0,1 |
| 3. | Stibis (Sb) | 0,25 |

**Elektros lempoms taikomas Aprašo XIV skyrius 22 p.:**

22. Elektros lempos: prekės, įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę (prieinamą Lietuvos rinkoje), nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus.

**Visų minėtų Produktų,** aukščiau nurodytam AAK bus **tikrinama sutarties vykdymo metu prieš atliekant darbus, darbų vykdymo metu arba atlikus darbus. Tiekėjas turės pateikti Produktų atitiktį AAK įrodančius dokumentus** (**gamintojo techniniai dokumentai arba kiti lygiaverčiai įrodymai).**

**Pastato planai ir esamos situacijos nuotraukos pridedamos atskirame faile.**

\_\_\_\_\_\_\_\_\_\_\_\_\_\_